
Palydovinio komplekto SATMASTER 1 montavimas

1. 
Antenos buvimo vietos nustatymas.


a) Antena turi būti kuo arčiau televizoriaus (kabelis nuo antenos iki imtuvinio derintuvo turi būti kuo trumpesnis);


b) Palydovinei antenai būtinas geras matomumas (jos neturi užstoti medžiai. namai ir t.t.);


c) Antena montuojama lengvai prieinamoje vietoje; tai ypač svarbu, ją reguliuojant.

2. 
Iškyšos tvirtinimas.


a) Pridėkite iškyšą prie sienos ir pažymėkite vienos skylės vietą;


b) Naudodamiesi grąžtu, išgręžkite sienoje skylę;


c) Įstatykite į skylę mūrvinę;


d) Medsraigčiu priveržkite iškyšą prie sienos;


e) Naudodamiesi gulsčiuku, nustatykite iškyšą vertikalioje padėtyje;


f) Pakartokite veiksmus a-d ir priveržkite likusius medsraigčius.

3. 
Antenos montažas.


Sumontuokite anteną taip, kaip parodyta 2 pav. Antenos centre instaliuokite palydovui HOTBIRD skirtą konverterį. Naudodamiesi papildomais tvirtinimais, instaliuokite ASTRA ir SIRIUS palydovams skirtus konverterius. Žiūrint iš antenos užpakalinės pusės, ASTRA palydovo konverteris yra trumpesnis ir išsidėstęs dešinėje, SIRIUS konverteris - ilgesnis ir kairėje.

4.
Pradinis antenos reguliavimas, naudojant azimuto ir elevacijos parametrus.


Atlikite pradinį antenos reguliavimą HOTBIRD palydovui, naudodamiesi tokiais duomenimis:


Azimutas: 193.150 - (3.1 pav.)


Elevacija (aukštis virš horizonto): 24.390 - (3.2 pav.)


Palydovo azimutas surandamas pagal kompasą. Palydovo elevacijos duomenys matomi antenos mechanikoje. Nustatę azimutą ir elevaciją, pritvirtinkite anteną taip, kad veikiant tam tikra jėga būtų galima pasukti ją į kairę ar dešinę, aukštyn ar žemyn, bet kad antena nejudėtų, neveikiant jos tam tikra jėga.

5. 
Palydovinės sistemos sujungtis ir imtuvinio derintuvo prijungtis.


Sujunkite konverterius su DiSEqC rele, naudodami bendraašį (koaksialų) kabelį.


Naudokite tokias relės įeigas:


Palydovui SIRIUS - A arba 1;


Palydovui HOTBIRD - B arba 2;


Palydovui ASTRA - C arba 3.


Sujunkite relės išeigą su imtuviniu derintuvu, naudodami bendraašį (koaksialų) kabelį. Sujunkite derintuvą su televizoriumi, naudodami audio-video laidą. Antenos reguliavimui būtina tuo pat metu matyti televizoriaus ekraną ir sukti anteną vertikalia arba horizontalia kryptimi. Todėl aparatūros prijungtis visuomet turi būti atliekama šalia antenos.
6. Tikslusis antenos reguliavimas (skirta imtuviniam derintuvui SKYFLEX 5000)

[image: image3.png]® ycranosums

Tan nowcka Bee
Toaticnosep {634V 37560
Hiakas dactora LNE 1098750
Buicokan vactora (NB 107.5)10600
Tivranne LB AT

22K Tone L)
DisEaC 6572 (B
Tlepexniouarens /12 B BRAGIATE

@ novex nosasnre @ vawennre @ yaannrs

Vawennrs 72






Kaip pradinis variantas, į imtuvinį derintuvą užprogramuotos programos iš šių palydovų:


SIRIUS - įeiga 1 (relės padėtis DiSEqC), HOTBIRD - įeiga 2, ASTRA - įeiga 3.


Įjunkite televizorių ir derintuvą. Tikslusis antenos reguliavimas atliekamas centriniu konverteriu (HOTBIRD, įeiga 2). Tai įvykdoma, įjungus derintuve 12 kanalą (PTP). Paspauskite MENU mygtuką pulte, įeikite į NUSTATYMŲ dalį ir paspauskite mygtuką OK.


Ekrane pamatysite signalo parametrų lentelę (4 pav.) ir signalo galingumo indikatorių, susidedantį iš dviejų dalių: SIGNALAS ir KOKYBĖ. Lėtai sukdami anteną kairėn-dešinėn bei aukštyn-žemyn, suraskite signalo didžiausią reikšmę tiek lygio (SIGNALAS), tiek kokybės (KOKYBĖ) atžvilgiu. Įsitikinkite, kad surastas kanalas atitinka PTP kanalą, paspaudę EXIT mygtuką. Jeigu neatitinka, tai reiškia, kad būtina grįžti prie 4 punkto (patikrinkite azimuto ir elevacijos nustatymus). Jeigu atitinka, tuomet HOTBIRD palydovo reguliavimas atliktas. Stipriai priveržkite visus antenos tvirtinimus.


Jeigu reguliavimas atliktas, laikantis instrukcijos, kitos programos iš palydovų ASTRA (Sky News - 27 kanalas) ir SIRIUS (TV5 Latvija - 1 kanalas) turi būti transliuojamos automatiškai.

